Daniel Quinn

Daniel Quinn (født 11. oktober 1935 i Omaha i Nebraska, død 17. februar 2018 i Houston i Texas) var en amerikansk forfatter, kjent blant annet for hans bok Ishmael (1992), en roman som undersøker oldtidens myter, og som han vant den litterære prisen Turner Tomorrow Fellowship Award for i 1991.

Biografi 
Daniel Quinn studerte ved de amerikanske universitetene Saint Louis University og Loyola University Chicago, foruten også Universitetet i Wien. Han mottok bachelorgraden i engelsk, summa cum laude, i 1957.

I 1975 avsluttet han sin karriere som utgiver for å bli frilansforfatter. Quinn er best kjent for sin roman Ishmael (1992), som han vant Turner Tomorrow Fellowship Award for i 1991. Denne prisen ble etablert for å oppmuntre forfattere til å søke «kreative og positive løsninger på globale problemer». Ishmael er den første i en trilogi som omfatter The Story of B, og My Ishmael. Filmen Instinct (1999) med Anthony Hopkins og Cuba Gooding, Jr. er delvis basert på denne fortellingen.

Ishmael og dens oppfølgere ga økende berømmelse for Quinn utover 1990-tallet, og ble en velkjent forfatter innenfor bestemte segmenter av miljøbevegelsen, anarkistbevegelsen og blant anarko-primitivistene. Quinn har reist i omfattende grad for å forelest og diskutere sine bøker.

Mens responsen på Ishmael var hovedsakelig positiv har Quinn fått en god del strid rundt sin påstand at ettersom befolkningsvekst er en funksjon av mattilgang vil matvarehjelp til fattige nasjoner dramatisk forverre en massiv krise relatert til befolkningsøkning og miljø.

Det har blitt hevdet at hans argument er en modifisert versjon av Thomas Malthus, skjønt Quinn hevder at problemet er ikke mangel på mat, men at tilgang på mat ikke går til å fø på de som sulter. Han foreslår at den nåværende befolkningsveksten er uholdbar både for mennesker og andre levende arter, og at tilsynelatende velvillig politikk vil nå skape masseødelegger i et vidt perspektiv. Som bevis for dette peker han på utryddelsen av 200 arter om dagen ved menneskelige handlinger. Quinn har også foreslått at den lave fødselsraten i utviklingsland er irrelevant som motbevis for hans tese ettersom den voksende matproduksjonen i utviklingsland er hva som øker befolkningsveksten i den tredje verden.

Quinn har gjentatte ganger hevdet i sine bøker at han snakker om befolkningen som i helhet, og ikke en kunstig underavdeling som eksempelvis Østerrike. Hans argument er enkelt: mer mat betyr flere mennesker. Ikke nødvendigvis flere mennesker i eksempelvis Finland, men hvor enn ekstra mat i Finland går. Hans argument støtter seg på det fysiske fakta at jo mer mat som blir spist omsette større befolkningsmasser. Han hevder spesielt at sult i problemområder er ikke nødvendigvis betinget av at ekstra mennesker er flyttet til områder som kan fø på dem. Han motsetter seg matvarehjelp for at det ganske enkelt opprettholder en uholdbar eller ikke bærekraftig befolkningsvekst.

Quinns bok Tales of Adam ble utgitt i 2005 etter en lang konkurs-strid med hans opprinnelige utgiver. Boken er formet som et perspektiv fra animists (åndedyrker) øyne i syv noveller.

Quinn levde før sin død i Houston, Texas sammen med sin hustru Rennie.

Bibliografi 

 Dreamer, 1988
 Ishmael, 1992
 The Story of B, 1996
 Providence: The Story of a 50 Year Vision Quest (selvbiografi), 1996
 My Ishmael, 1997
 A Newcomer's Guide to the Afterlife (sammen med Tom Whalen), 1997
 An Animist Testament (lydbok hvor Quinn leser The Tales of Adam og The Book of the Damned), 1999
 Beyond Civilization, 2000
 The Man Who Grew Young (tegneserie), 2001
 After Dachau, 2001
 The Holy, 2002
 Tales of Adam, 2005
 Work, Work, Work, 2006
 If They Give You Lined Paper, Write Sideways, 2007

Referanser

Eksterne lenker 
 Ishmael.org – The Ishmael community, Daniel Quinns offisielle nettsted
 The Friends of Ishmael Society
 Read Ishmael – et nettsted dedikert til å oppmuntre folk å lese Ishmael

Forfattere fra USA
Personer fra Omaha